Kedves Szülők!

A jövő hét folyamán kedden és szerdán kerül sor a tankönyvek kiosztására.

Ekkor kerül sor az alábbi felmérésekre is:

* napközi, tanulószoba igénylése, ennek hiányában délutáni felügyelet lemondása,

(Emlékeztetőül: az alsós németes osztályokban a napközi kötelező!)

* étkezés igénylése,
* művészeti tanszakokra történő jelentkezés,
* sportkörökre történő jelentkezés,
* hitoktatásra történő jelentkezés,
* iskolatej igénylés felmérése,
* esetleges térítési díjak fizetési módjának a felmérése (csekk, átutalás).
* adatvédelmi nyilatkozat kitöltése

Az ügyintézés meggyorsítása érdekében az alábbi dokumentumok kerülnek fel honlapunkra:

1. **Hozzájáruló nyilatkozat** az intézmény munkarendjéhez kötődő hang- és képfelvételek készítésére.
2. **Beiratkozás a művészeti tagozat kiválasztott foglalkozására.** Figyelem: a beiratkozás egész tanévre szól! Kérdéseikkel a helyszínen forduljanak bizalommal a művészeti tagozat vezetőjéhez, Mogyorósi Gyöngyi kolléganőmhöz!
3. **Napközis, tanulószobai beiratkozási lap.** Ez az alsós (napközi) és felsős (tanulószoba) diákokra is vonatkozik. **Figyelem: a napközi és a tanulószoba 16 óráig tart! Kérjük, gondolják át, ez így megfelel-e Önöknek!**
4. **Kérelem kötelező délutáni foglalkozások alóli felmentéshez.** Ez azokra a gyerekekre vonatkozik, akik részére nem kérnek napközis vagy tanulószobai ellátást.
5. **Étkezési beiratkozási nyilatkozat.** Mindazon diákok számára, akik szeptembertől étkezést igényelnek. **Figyelem: az ételérzékeny és ételallergiás gyerekek esetében egy évnél nem régebbi szakorvosi véleményt kérünk!**
6. **Étkezéssel kapcsolatos tájékoztatás.**
7. **Jelentkezési lap katolikus és református hittanra**

A fenti dokumentumok természetesen az iskolában, kinyomtatva is az Önök rendelkezésére állnak, de ha valaki szeretné gyorsítani az ügymenetet otthon nyomtassa ki, töltse ki és alárva hozza el a szükséges dokumentumokat a tankönyvosztásra.

Kérem, kérdéseikkel munkaidőben keressenek bennünket a 06/22-447-012-es telefonszámon!

Üdvözlettel:

Sajtos József, igazgató